Procurorul Andrei Solomon este candidatul desemnat pentru funcţia de vicepreşedinte al Consiliului Superior al Magistraturii.
Acesta are vârsta de 37 de ani, iar din 2008 este în magistratură. El a fost desemnat prin unanimitate de voturi.
Marți, secţia pentru procurori a Consiliului Superior al Magistraturii l-a desemnat în calitate de candidat pentru funcţia de vicepreşedinte al CSM pe procurorul Nicolae Andrei Solomon. Acesta este membru al Consiliului Superior al Magistraturii.Procurorul a fost desemnat prin unanimitatea voturilor valabil exprimate: cinci voturi da, un vot nul. Nicolae Andrei Solomon are vârsta de 37 de ani şi este în magistratură din 2008.Judecătoarele Andrea Chiş şi Gabriela Baltag şi-au anunţat, în noiembrie, candidatura pentru preşedinţia Consiliului Superior al Magistraturii (CSM). Potrivit Constituţiei şi Legii 317/2004 privind CSM, Consiliul este condus de un preşedinte, ajutat de un vicepreşedinte, care fac parte din secţii diferite, pentru un mandat de un an, care nu poate fi reînnoit.